**Csongrád Város Polgármesterétől**

Száma:Ref/99-1/2022

Témafelelős: Szepesi Dóra

# ELŐTERJESZTÉS

# Csongrád Város Önkormányzata Képviselő-testülete

**2022. augusztus 25-ei ülésére**

Tárgy: Javaslat a Csongrádi Információs Központ Csemegi Károly Könyvtár és Tari László Múzeum intézményvezetői pályázatának kiírására.

**Tisztelt Képviselő-testület!**

A Csongrádi Információs Központ Csemegi Károly Könyvtár és Tari László Múzeum intézményvezetői feladatát Illés Péter intézményvezető látja el  2022. december 31. napjáig.

A törvényi előírásoknak megfelelően a 39/2020. (X. 30.) EMMI rendelet alapján  pályázatot kell kiírni a magasabb vezetői állás betöltésére, mely a határozat mellékletét képezi. A rendelet előírásai alapján a munkáltatói jogkör gyakorlója az általa összehívott bizottság véleményét mérlegelve dönt a beérkezett pályázatokról.

A pályázati eljárás lefolytatása után a Képviselő-testület dönt az intézményvezető kinevezéséről, várhatóan 2022. november 24. napján.

Kérem a mellékelt felhívás elfogadását, megvitatását, a Csongrád város honlapján a megjelentetését.

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta „Javaslat a Csongrádi Információs Központ Csemegi Károly Könyvtár és Tari László Múzeum intézményvezetői pályázatának kiírására.” tárgyú előterjesztést és a következő döntést hozza:

1. **A Képviselő-testület** **pályázatot ír** ki Csongrádi Információs Központ Csemegi Károly Könyvtár és Tari László Múzeum a intézményvezetői állására a határozat mellékletében foglaltak szerint.

Felelős: Bedő Tamás polgármester

Határidő: azonnal

1. **A Képviselő-testület felkéri** Csongrád város jegyzőjét, hogy a pályázati kiírást a törvényi előírásoknak megfelelően tegye közzé, majd a beérkezett pályázatokat elbírálásra készítse elő.
Felelős: Dr. Juhász László jegyző
Határidő: 2022. november 24. képviselő-testületi ülés

Erről jegyzőkönyvi kivonaton értesítést kap:
1.    Képviselő-testület tagjai
2.    Szepesi Dóra kulturális referens és általa
3.    az érintettek

Csongrád, 2022. augusztus 15.

 Bedő Tamás

 polgármester

Ref/99-2/2022

Csongrád Városi Önkormányzat pályázatot hirdet
**Csongrádi Információs Központ Csemegi Károly Könyvtár és Tari László Múzeum igazgató**
(magasabb vezető) munkakör betöltésére.

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2023.01.01. napjától 2027.12.31. napjáig terjedő időtartamra szól.

**A munkavégzés helye:**

Csongrád-Csanád megye, 6640 Csongrád, Szentháromság tér 12.

**A munkakörbe tartozó, illetve a vezetői megbízással járó lényeges feladatok:**

A városi könyvtár, információs központ és a városi múzeum működésének irányítása. Munkáltatói jogok gyakorlása. Intézményi rendezvények szervezése, koordinálása.

**Javadalmazás és juttatások:**

A javadalmazás megállapítására és a juttatásokra a Munka törvénykönyvének rendelkezései az irányadók.

**Pályázati feltételek:**

* Szakirányú felsőfokú végzettség és szakképzettség vagy nem szakirányú felsőfokú végzettség és szakképzettség és szakirányú középfokú szakképzetség.
* Felsőfokú közművelődési végzettségnek megfelelő feladatkörben szerzett gyakorlat, legalább 5 év szakmai gyakorlat
* Vagyonnyilatkozat tételi eljárás lefolytatása
* Büntetlen előélet, magyar állampolgárság, cselekvőképesség

**A pályázat elbírálásánál előnyt jelent:**

* Közművelődési területen szerzett legalább 10 év szakmai tapasztalat
* Közművelődési területen eltöltött legalább 5 éves vezetői megbízás

**A pályázat részeként benyújtandó iratok, igazolások:**

* Fényképpel ellátott szakmai önéletrajz
* Szakmai vezetői program
* Szakmai tapasztalat meglétét igazoló munkaügyi okmányok másolata
* Iskolai végzettségeket igazoló okiratok másolata
* Három hónapnál nem régebbi erkölcsi bizonyítvány
* A pályázó nyilatkozata arról, hogy a vagyonnyilatkozat-tételi eljárás lefolytatását vállalja.
* A pályázó nyilatkozata arról, hogy a pályázat elbírálásában résztvevők a teljes pályázati anyagot, a pályázó személyes adatait megismerhessék.

**A munkakör betölthetőségének időpontja:**

A munkakör a pályázat elbírálását követően 2023. január 1-től betölthető.

A pályázat benyújtásának határideje: 2022. szeptember 30.

A pályázati kiírással kapcsolatban további információt ***Dr. Juhász László jegyző*** nyújt a 63/571-900 telefonszámon.

**A pályázat benyújtásának módja:**

Elektronikus úton ***Erhardtné Bernát Henrietta*** részére a pmmunkaugy@csongrad.hu e-mail címen keresztül.

Postai úton, a pályázatnak a Csongrád Városi Önkormányzat címére történő megküldésével (6640 Csongrád, Kossuth tér 7. ). Kérjük a zárt borítékon feltüntetni a „Csongrádi Információs Központ Csemegi Károly Könyvtár és Tari László Múzeum igazgatói pályázat”

Személyesen Csongrádi Polgármesteri Hivatal, 6640 Csongrád, Kossuth tér 7. munkaügyi iroda

**A pályázat elbírálásának módja rendje:**

A kinevezésről Csongrád Városi Önkormányzat Képviselő testülete dönt.

A pályázók az eredményről az elbírálást követően értesítést kapnak. Az eredménytelenül pályázók pályázati anyaga postai úton visszaküldésre kerül. A pályázat kiírója fenntartja a pályázat eredménytelenné nyilvánításának jogát.

**A pályázat elbírálásának várható határideje: 2022. november 30.**

**A pályázati kiírás közzétételének helye, ideje:**

A kulturális intézmény weboldala, és Csongrád Város Honlapja a [www.csongrad.hu](http://www.csongrad.hu), 2022. augusztus 31.

A munkáltatóval kapcsolatban további információ a [www.csongrad.hu](http://www.csongrad.hu) honlapon szerezhet.

**A munkáltatóval kapcsolatban további információt a www.csongrad.hu honlapon szerezhet.**